Indhold

# Brug af regulære udtryk i tekstsøgninger

Regulære udtryk er specielle mønstre, som bruges til at finde og manipulere tekst, hvilket kan hjælpe dig med at finde specifikke informationer i tekster.

Søgning med regulære udtryk er anderledes end søgning med jokertegn. LibreOfficeDev Writer understøtter kun søgning med regulære udtryk.

Du kan bruge regulære udtryk, når du søger og erstatter tekst i et dokument. For eksempel finder "s.n" både "sin" og "søn".

1. Vælg Redigér ▸ Find og erstat.

2. Klik Flere indstillinger for at udvide dialogen.

3. Marker afkrydsningsfeltet Regulære udtryk.

4. I feltet Find, skal du indtaste søgeordet og de(t) regulære udtryk, du vil bruge i din søgning.

5. Klik Find næste eller Find alle.

## Eksempler på regulære udtryk

1. Det regulære udtryk for et enkelt tegn er et punktum (.).

2. Det regulere udtryk for et bogstav er \w (word character), og \d for et ciffer (digit).

3. Det regulære udtryk for ingen eller flere forekomster af det foregående tegn er en stjerne. For eksempel: "123*" finder "12", "123" og "1233".

4. Det regulære udtryk for at søge efter nul eller flere forekomster af et vilkårligt tegn, er et punktum og en stjerne (.*).

5. Det regulære udtryk for én eller flere forekomster af det forrige tegn er et plustegn (+). For ekstempel finder "\w+" et vilkårligt ord og "\d+" et vilkårligt tal.

6. Det regulære udtryk for et tabulator-tegn er \t. Mere generelt står \s for alle former for "mellemrum", som almindeligt mellemrum, hårdt mellemrum, tabulatorstop, linjeskift ...

7. Det regulære udtryk for afslutningen på et afsnit er et dollartegn ($). Det regulære udtryk for begyndelsen på et afsnit er cirkumfleks-accenttegnet ("hat-tegn") og et punktum (^.): begyndelse og mindst ét tegn. Det regulære udtryk for et tomt afsnit er "^$": begyndelse og afslutning uden nogen tegn imellem.

8. Når du bruger regulære udtryk, kan du indsætte Unicode-tegn i erstatningsstrenge ved at bruge formen \uhhhh (4 hexadecimale cifre) eller \Uhhhhhhhh (8 hexadecimale cifre), som vil blive udvidet til deres tilhørende tegn under erstatningen.

En søgning med et regulært udtryk vil kun fungere indenfor et enkelt afsnit. Det vil sige at en \n vil matche et linjeskift indenfor et afsnit.

Relaterede emner

Liste over regulære udtryk

Fjerne linjeskift

Brug af jokertegn i formler

Støt os venligst!