Indhold

# Tilføjelsesfunktioner

Det følgende beskriver og oplister nogle af de tilgængelige tilføjelsesfunktioner.

Begrebet tilføjelsesfunktioner

I hjælpen kan du også finde en beskrivelse af grænsefladen for tilføjelsesfunktioner i LibreOfficeDev Calc. Derudover er vigtige funktioner og deres parametre beskrevet i hjælpen til Delt bibliotekLibreOfficeDev Calc tilføjelsesfunktions-DLL.

## Tilgængelige tilføjelsesfunktioner

LibreOfficeDev indeholder eksempler på grænsefladen for tilføjelsesfunktioner i LibreOfficeDev Calc.

Analysefunktioner – første del

Analysefunktioner – anden del

## DAGE.I.MÅNEDEN (på engelsk: DAYSINMONTH)

Beregner antal dage i den måned, hvori den indtastede dato forekommer.

#### Syntaks

DAGE.I.MÅNEDEN(Dato)

Dato er enhver dato i den respektive måned i det ønskede år. Datoparameteren skal være en gyldig dato i henhold til sprogindstillingerne i LibreOfficeDev.

#### Eksempel

DAGE.I.MÅNEDEN(A1) returnerer 29 dage hvis A1 indeholder 17/2/68, en gyldig dato i februar 1968.

#### Tekniske oplysninger

Denne funktion er IKKE en del af standarden Open Document Format for Office Applications (OpenDocument) Version 1.3. Part 4: Recalculated Formula (OpenFormula) Format. Navnerummet er

ORG.OPENOFFICE.DAYSINMONTH

Wiki-side for funktionen DAGE.I.MÅNEDEN (på engelsk: DAYSINMONTH).

.

## DAGE.I.ÅRET (på engelsk: DAYSINYEAR)

Beregner antallet af dage i året, hvori den indtastede dato forekommer.

#### Syntaks

DAGE.I.ÅRET(Dato)

Dato er enhver dato i det respektive år. Datoparameteren skal være en gyldig dato i henhold til sprogindstillingerne i LibreOfficeDev.

#### Eksempel

DAGE.I.ÅRET(A1) returnerer 366 dage hvis A1 indeholder 29/2/68, en gyldig dato i året 1968.

#### Tekniske oplysninger

Denne funktion er IKKE en del af standarden Open Document Format for Office Applications (OpenDocument) Version 1.3. Part 4: Recalculated Formula (OpenFormula) Format. Navnerummet er

ORG.OPENOFFICE.DAYSINYEAR

Wiki-side for funktionen DAGE.I.ÅRET (DAYSINYEAR).

## ER.SKUDÅR (på engelsk: ISLEAPYEAR)

Bestemmer, om et år er et skudår. Hvis ja vil funktionen returnere værdien 1 (TRUE); hvis nej vil funktionen returnere 0 (FALSE).

#### Syntaks

ER.SKUDÅR(Dato)

Dato bestemmer, om en given dato falder i et skud år. Parameteret Dato skal være en gyldig dato.

Microsoft Excel antager fejlagtigt at år 1900 er et skudår og opfatter den ikke-eksisterende dag 29-02-1900 som gyldig i dato-beregninger. Datoer tidligere end 01-03-1900 er derfor forskellige i Excel og Calc.

#### Eksempel

=ER.SKUDÅR(A1) returnerer 1, hvis A1 indeholder datoen 29/2/1968, den gyldige dato 29. februar 1968.

Du kan også bruge =ER.SKUDÅR(DATO(1968;2;29)) eller =ER.SKUDÅR("1968-02-29"), hvor du angiver datostrengen i ISO 8601 notation.

Brug aldrig ER.SKUDÅR(29/2/68), fordi dette først vil dividere 29 med 2 for derefter at dividere med 68 og tilsidst beregne om resultatet (som datotal) er et skudår.

#### Tekniske oplysninger

Denne funktion er IKKE en del af standarden Open Document Format for Office Applications (OpenDocument) Version 1.3. Part 4: Recalculated Formula (OpenFormula) Format. Navnerummet er

ORG.OPENOFFICE.ISLEAPYEAR

Wiki-side for funktione ER.SKUDÅR (på engelsk: ISLEAPYEAR).

## MÅNEDER (på engelsk: MONTHS)

Beregner differencen i måneder mellem to datoer.

#### Syntaks

MÅNEDER(Startdato; Slutdato; Type)

Startdato: Første dato

Slutdato: Anden dato

Type beregner typen af forskel. Mulige værdier er 0 (interval) og 1 (i kalendermåneder).

#### Tekniske oplysninger

Denne funktion er IKKE en del af standarden Open Document Format for Office Applications (OpenDocument) Version 1.3. Part 4: Recalculated Formula (OpenFormula) Format. Navnerummet er

ORG.OPENOFFICE.MONTHS

Wiki-side for funktionen MÅNEDER (på engelsk: MONTHS).

## ROT13 (samme navn på engelsk)

Krypterer en tekststreng ved at flytte tegnene 13 placeringer i alfabetet. Efter bogstavet Z starter alfabetet forfra (rotation). Ved at anvende samme funktion igen på resultatet kan du afkode teksten.

#### Syntaks

ROT13(Tekst)

Tekst er tekststrengen som skal krypteres. ROT13(ROT13(Tekst)) dekrypterer koden.

#### Eksempel

=ROT13("Gur Qbphzrag Sbhaqngvba jnf sbhaqrq va Frcgrzore 2010.") returnerer strengen "The Document Foundation was founded in September 2010.". Bemærk, hvordan mellemrum, cifre og punktummer er upåvirkede af ROT13.

#### Tekniske oplysninger

Denne funktion er IKKE en del af standarden Open Document Format for Office Applications (OpenDocument) Version 1.3. Part 4: Recalculated Formula (OpenFormula) Format. Navnerummet er

ORG.OPENOFFICE.ROT13

Se flere detaljer om denne funktion på wiki-siden ROT13 (samme navn på engelsk).

## UGER (på engelsk: WEEKS)

Beregner differencen i uger mellem to datoer.

#### Syntaks

UGER(Startdato; Slutdato; Type)

Startdato er intervallets startdato.

Slutdato er intervallets slutdato. Slutdatoen skal være større (senere) end startdatoen, ellers returneres en fejl.

Type angiver den type forskel, der skal beregnes. Mulige værdier er 0 (tidsinterval) eller 1 (kalenderuger).

Hvis Type = 0, antager funktionen, at 7 dage svarer til en uge uden at se nogen bestemt ugedag som ugens begyndelse.

Hvis Type = 1 anser funktionen mandag som ugens første dag. Derfor tælles hver forekomst af en mandag i tidsrummet, bortset fra startdatoen, som en uge mere.

Denne funktion anser mandag som ugens første dag, uanset de aktuelle sprogindstillinger.

#### Eksempel

I de følgende eksempler, angives datoer som strenge. De kan imidlertid også lagres i adskilte celler og angives som referencer.

=UGER("2022-01-12";"2022-01-17";0) returnerer 0, fordi Type var sat til 0, og der er kun 5 dage i intervallet.

=UGER("2022-01-12";"2022-01-19";0) returnerer 1, fordi Type var sat til 0, og der er 7 dage i intervallet.

=UGER("2022-01-12";"2022-01-17";1) returnerer 1, fordi Type var sat til 1, og intervallet indeholder en mandag, da 2022-01-12 er en onsdag og 2022-01-17 er en mandag.

=UGER("2022-01-12";"2022-01-15";1) returnerer 0, fordi Type er sat til 1, og bortset fra startdagen indeholder intervallet ikke mandage.

#### Tekniske oplysninger

Denne funktion er IKKE en del af standarden Open Document Format for Office Applications (OpenDocument) Version 1.3. Part 4: Recalculated Formula (OpenFormula) Format. Navnerummet er

ORG.OPENOFFICE.WEEKS

Wiki-side for funktionen UGER (på engelsk: WEEKS).

## UGER.I.ÅRET (på engelsk: WEEKSINYEAR)

Beregner antallet af uger i et år med en bestemt dato. Antallet af uger er defineret, som følger: en uge, som spænder over to år, bliver føjet til det år, hvor der er flest dage i den delte uge.

#### Syntaks

UGER.I.ÅRET(Dato)

Dato er enhver dato i det respektive år. Datoparameteren skal være en gyldig dato i henhold til sprogindstillingerne i LibreOfficeDev.

Ud fra ISO 8601 opfatter denne funktion mandag som ugens første dag, og den første uge af et år har de fleste af sine dage i dette år (dvs. en uge som går hen over årsskiftet, hører til det år, som ugen har flest dage i).

#### Eksempel

UGER.I.ÅRET(A1) returnerer 53 hvis A1 indeholder 17/2/70, en gyldig dato i året 1970.

#### Tekniske oplysninger

Denne funktion er IKKE en del af standarden Open Document Format for Office Applications (OpenDocument) Version 1.3. Part 4: Recalculated Formula (OpenFormula) Format. Navnerummet er

ORG.OPENOFFICE.WEEKSINYEAR

Wiki-side for funktionen UGER.I.ÅRET (på engelsk: WEEKSINYEAR).

## ÅR.INTERVAL (på engelsk: YEARS)

Beregner differencen i år mellem to datoer.

#### Syntaks

ÅR.INTERVAL(Startdato; Slutdato; Type)

Startdato: Første dato

Slutdato: Anden dato

Type: Beregner typen af forskel. Mulige værdier er 0 (interval) og 1 (i kalenderår).

#### Tekniske oplysninger

Denne funktion er IKKE en del af standarden Open Document Format for Office Applications (OpenDocument) Version 1.3. Part 4: Recalculated Formula (OpenFormula) Format. Navnerummet er

ORG.OPENOFFICE.YEARS

Wiki-side for funktionen ÅR.INTERVAL (på engelsk: YEAR).

## Tilføjelsesfunktioner via LibreOfficeDev API

Tilføjelsesfunktioner kan også implementeres via LibreOfficeDev API.

Relaterede emner

Funktioner efter kategori

Støt os venligst!