Indhold

# Navngivning af celler

## Tilladte navne

Navne i Calc kan indeholde bogstaver, numeriske tegn og understregningstegn. Navne skal starte med et bogstav eller et understregningstegn.

Tilladte specialtegn:

- understreg (_)

Navne må ikke falde sammen med cellereferencer. For eksempel er navnet A1 ugyldigt, fordi A1 er en reference til den øverste venstre celle.

Navne må ikke begynde med bogstaverne C eller R fulgt af et tal; enkelttegnene C og R er heller ikke tilladste som navne. Se flere oplysninger i funktionen ADRESSE.

Navne på celleområder må ikke indeholde mellemrum. Mellemrum er tilladt i navne for ark og dokumenter.

## Navngivning af celler og områder

En god måde at lave forståelige referencer til celler og celleområder i formler er at give områderne navne. For eksempel, kan du navngive området A1:B2Nedre_grænse. Så kan du skrive en formel såsom "=SUM(Nedre_grænse)". Selv om du indsætter eller sletter rækker eller kolonner, vil LibreOfficeDev stadig referere områderne korrekt ved navn. Områdenavne må ikke indeholde mellemrum.

For eksempel er det meget nemmere at læse en formel for moms, hvis du kan skrive "= Beløb * momsprocent" i stedet for "= A5 * B12". I dette tilfælde ville du navngive celle A5 "Beløb" og celle B12 "momsprocent."

Brug dialogen Definér navne for at definere navne på formler eller dele af formler, som du ofte bruger. For at angive navne på områder

1. Markér en celle eller et celleområde, vælg derefter Indsæt ▸ Navne ▸ Definér. Dialogen Definér navne vises.

2. Skriv navnet på det markerede område i feltet Navn. Klik Tilføj. Det nyligt definerede navn optræder på listen forneden. Klik OK for at lukke dialogen.

Du kan også navngive andre celleområder i denne dialog ved at indtaste navnet i feltet og dernæst vælge de respektive celler.

Hvis du indtaster navnet i en formel, vil du se hele navnet som et tip efter du har indtastet de første få tegn.

- Tryk på Enter-tasten for at acceptere navnet fra tippet.

- Hvis mere end et navn begynder med et samme tegn, kan du rulle fremad gennem alle navnene med KommandoCtrl + Tab-tasterne og bagud med Skift + KommandoCtrl + Tab-tasterne.

## Navngivning af formler

Du kan tildele et simplere eller mere genkendeligt navn til et langt eller komplekst formeludtryk.

1. Vælg Ark ▸ Navngivne områder og udtryk ▸ Definér. Dialogen Definér navn vises.

2. Skriv navnet på formeludtrykket i feltet Navn.

3. Skriv formeludtrykket i feltet Område- eller formeludtryk. Hvis du for eksempel har navngivet din formel HYP, så kan du skrive udtrykket KVROD(A1*A1 + B1*B1) for at beregne afstanden mellem to punkter i en plan. Sæt ikke et lighedstegn (=) foran udtrykket.

4. Klik på Tilføj. Det nydefinerede navn vises i listen nedenfor. Klik på OK for at lukke dialogen.

5. Skriv navnet på den navngivne formel i den ønskede celle. Celleværdien er resultatet af formeludtrykket. Skriv for eksempel =HYP() for at beregne formlen ovenfor. Bemærk at du ikke kan sende parametre direkte til navngivne formler.

Navnekonventioner gælder for navngivne formler. Absolutte og relative referencer respekteres. For eksempel når den navngivne formel kopieres og sættes ind.

Relaterede emner

Indsæt ▸ Navngivne udtryk ▸ Definér

Anvende Målsøgning

Adresser og referencer, absolutte og relative

Genkende navne som adressering

Støt os venligst!