Indhold

# Indsætte hyperlinks med navigatoren

Du kan indsætte en krydshenvisning som et hyperlink i dit dokument ved at bruge navigatoren. Du kan endda kryds-referere punkter fra andre LibreOfficeDev dokumenter. Hvis du klikker på hyperlinket når dokumentet er åbnet i LibreOfficeDev, bliver du ført til det kryds-refererede element.

1. Åbn det eller de dokumenter, som indeholder de elementer, du vil krydshenvise til. Dokument A skal for eksempel have et hyperlink til dokument B.

2. Åbn Navigatoren fra Vis-menuen, standardlinjen eller sidepanelet, eller tryk F5.

3. I listen nederst i navigatoren vælger du dokumentet, som indeholder det element, du vil krydsreferere til. Navigatoren viser objekterne i det krydsrefererede dokument.

4. I navigatorlisten, klik på plustegnet ved siden af det element, som du vil indsætte som et hyperlink.

5. Træk elementet til det sted hvor du vil indsætte hyperlinket i dokumentet.

6. Når du slipper objektet ved den ønskede placering, vises en kontekstmenu, som lader dig vælge en handling for det trukne navigator-objekt. Hvis muligheden er tilgængelig, så vælg Hyperlink.

Navnet på elementet sættes ind i dokumentet som et understreget hyperlink. Når elementet er en overskrift, indsættes overskrifts-teksten som et hyperlink.

Relaterede emner

Navigator til dokumentoversigt

Arrangere overskrifter i Navigatoren

Støt os venligst!