Indhold

# Oprettelse af punktopstillede lister, mens du skriver

LibreOfficeDev kan automatisk anvende nummerering eller punkttegn, mens du indtaster.

## For at aktivere automatisk punktopstilling

1. Vælg Funktioner ▸ Autokorrektur ▸ Indstillinger for autokorrektur, klik på fanebladet Indstillinger, og vælg så "Punkter og nummererede lister".

2. Vælg Formatér ▸ Autokorrektur, og vær sikker på at Under skrivning er valgt.

Indstillingen for automatisk nummerering bliver kun anvendt på afsnit formateret med "Standard-afsnitstypografi", "Brødtekst", eller "Brødtekst med indrykning"-afsnitstypografi.

## For at oprette en punktopstillet liste mens du skriver

1. Skriv 1., i., eller I. for at starte en nummereret liste. Tast * eller - for at starte en punktopstilling. Du kan også skrive en højreparentes efter tallet i stedet for et punktum, for eksempel, 1) eller i).

2. Skriv et mellemrum, indtast din tekst og tryk så på Enter. Det nye afsnit får automatisk det næste nummer eller punkttegn.

3. Tryk Enter igen for at afslutte listen.

Du kan starte en nummereret liste med ethvert tal.

## Ændring af et listeafsnits listeniveau

- For at flytte et afsnit med nummer eller punkttegn et niveau ned klikker du på afsnittets begyndelse og trykker på Tabulator.

- For at flytte et afsnit med nummer eller punkttegn et niveau op klikker du på afsnittets begyndelse og trykker på Skift+Tabulator.

- For at indsætte et tabulatorstop mellem tallet/punkttegnet og afsnitsteksten for alle listeafsnit med et givet listeniveau, brug indstillingen Efterfulgt af på fanebladet Placering i dialogen Punktopstilling. Til et individuelt listeafsnit kan du kopiere et tabulatorstop og derefter indsætte det ved begyndelse af listeafsnittet.

Relaterede emner

Nummerering og nummereringstypografi

Formatér ▸ Punktopstilling

Støt os venligst!